*2. számú melléklet a /2017. számú Képviselő-testületi határozathoz*

**HASZONBÉRLETI SZERZŐDÉS**

mely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, adószám: 15724784-2-03, törzskönyvi azonosító szám: 724782, képviseli: Domonyi László Mihály polgármester) mint haszonbérbe adó**(a továbbiakban: Haszonbérbe adó)**,

másrészről **Suba János**őstermelő (lakóhely: 6200 Kiskőrös, Nagyatádi Sz. S. u. 84., született: Kecel, 1980. november3. anyja neve: Markó Magdolna, személyi szám: 1-801103-3319 adószám: 78684872-1-23 agrárkamarai nyilvántartási szám:S620000080033)mint haszonbérbe vevő**(a továbbiakban: Haszonbérlő) (felek a továbbiakban együttesen: Szerződő Felek)** között alulírott napon és helyen, az alábbi feltételek mellett:

1. A Polgári Törvénykönyvről szóló 2013. évi V. törvény vonatkozó szakaszai, a mező és erdőgazdasági földek forgalmáról szóló 2013. évi CXXII. törvény (a továbbiakban: Fftv.)38. § (2) bekezdése, valamint Kiskőrös Város Képviselő-testülete /2017. számú határozata alapján Haszonbérbe adó haszonbérbe adja Haszonbérlő haszonbérbe veszi a Haszonbérbe adó kizárólagos tulajdonában lévő, üzleti vagyonát képező, Kiskőrös külterületi, **013/15. hrsz-on** nyilvántartott, rét, legelő művelési ágban lévő, 9.3489 m2 nagyságú, 110.8 AK értékű területből 4.6744 m2 területű, 55 AK értékű, valamint a Kiskőrös külterület **013/16 hrsz-on** nyilvántartott, legelő művelési ágban lévő 1.9785 m2 nagyságú, 26,12 AK értékű területből 9892 m2 területű, 13 AK értékű, **összesen 5.6636 m2 nagyságú, 68 AK értékű** földterületet.
2. Szerződő Felek megállapodnak abban, hogy a haszonbérlet meghatározott időtartamra **2017. május 01. napjától 2021. november30. napjáig** áll fenn.
3. Haszonbérlő vállalja, hogy a földhasználatot annak megkezdésétől számított 30 napon belül a Bács-Kiskun Megyei Kormányhivatal Kiskőrösi Járási Hivatala Földhivatali Osztályán (6200 Kiskőrös, Kossuth L. u. 16.) bejelenti és az azzal járó költségeket viseli.
4. Haszonbérlő kötelezettséget vállal arra, hogy a földhasználatért bruttó 76.250,-Ft összegű haszonbért fizet, melyet egy összegben minden évnovember 30. napjáig átutal a Haszonbérbe adó K&H Bank Zrt.-nél vezetett 10400621-00027753-00000008 számú számlájára, egyidejűleg Haszonbérlő a bálázást követő 3 napon belül Haszonbérbe adó részére bejelenti a keletkezett bála mennyiségét.
5. Haszonbérlő kötelezettséget vállal arra, hogy a lábon álló fűtermés előállítását – bálázást - követően, az elválasztástól számított 30 napon belül gondoskodik a szálas takarmány elszállításáról.
6. Haszonbérlő a kaszálás megkezdése előtt 5 nappal köteles a természetvédelmi őrt - Sárkány József 30/488-4545 – felkeresni a visszahagyandó foltok kijelölése érdekében.
7. Haszonbérlő tudomásul veszi, hogy a területek kaszálása alternáló vagy tárcsás fűkasza alkalmazásával történhet.
8. Haszonbérlő tudomásul veszi, hogy az élőlények általános védelme érdekében, azok menekülésének sikerességét biztosítandó, a kaszálást végző traktor sebessége maximum 10-15 km/h lehet.
9. Haszonbérlő tudomásul veszi, hogy egy időben adott területen kaszálást végző traktorok, közvetlenül egymás mellett 2 gép haladása nem engedélyezett.
10. Haszonbérlő tudomásul veszi, hogy kaszálás során vadriasztó lánc használata kötelező.
11. Haszonbérlő tudomásul veszi, hogy ha a kaszálás során a gép felől fokozottan védett madárfaj (pl.: túzok) repül fel, a kaszálást azonnali hatállyal fel kell függeszteni és a természetvédelmi őrt haladéktalanul értesíteni kell.
12. Haszonbérlő tudomásul veszi, hogy a területeken tilos:
13. nedves, vizes talajon kaszálni
14. a tápanyag-utánpótlás és trágya kiszórása,
15. növényvédő szerek engedély nélküli felhasználása,
16. felülvetés, gyepfeltöltés,
17. a gyepet körkörösen befelé haladva kaszálni,
18. a lekaszált részekkel körbezárni a még le nem kaszált gyeprészt,
19. kaszáláshoz dobkasza használata,
20. a rendek felszedéséhez, talajmeghajtású rendkezelő használata,
21. tisztítókaszálás során invazív növény állományát fennhagyni,
22. a mechanikai jellegű ápolási munkák (pl:boronálás, hengerezés, fogasolás),
23. a gazdálkodási tevékenység során a gyepfelszín maradandó károsítása,
24. a gyep égetése,
25. gyepterületet csökkenteni út létesítése, kiszélesítése stb.céljából,
26. gyepeken gépjárművel közlekedni, kivéve a kaszálást, szénaszállítást,
27. belvíz gyepterületről történő elvezetése, gyepterület öntözése,
28. napnyugtától napkeltéig a gépi munkavégzés,
29. gyepterületen a szálas takarmány tárolása a kaszálást követő30 napon túl,
30. égő gyepeken a tűz terjedését szántással, tárcsázással, a gyepek felszaggatásával, vegyszeres módon megakadályozni,
31. a védett természeti terület állapotátveszélyeztető műszaki javítások (pl: olajcsere, hidraulika csőcsere stb.) végzése
32. területhatárok megjelölése,
33. ideiglenes és állandó építmények elhelyezése engedély nélkül.
34. Haszonbérlő kötelezettséget vállal arra, hogy a védett természeti területrőla meghibásodott gépet azonnal eltávolítja, szennyeződés esetén a természetvédelmi őrt haladéktalanul értesíti. A mezőgazdasági gépek meghibásodása folytán előforduló olajszivárgás esetén a szennyezett talajt eltávolítja.
35. Haszonbérlő kötelezettséget vállal arra,hogy tűz esetén nem vegyszeres módon az oltást haladéktalanul megkezdi,egyidejűleg a tűzoltóságot és a természetvédelmi őrt értesíti.
36. Szerződő Felek rögzítik, hogy a Haszonbérlő köteles a lábon álló fűtermés betakarítása folytán a Haszonbérbe adó tulajdonában lévő fenti területeket rendeltetésszerűen használni.
37. Haszonbérlő kötelezettséget vállal, hogy a betakarítási munkálatok végeztével a fenti területeket tisztán és rendezett állapotban adja vissza a Haszonbérbe adó részére.
38. Haszonbérlő kötelezettséget vállal arra, hogy az általa használt gyepterületről az esetlegesen ott található szemetet saját költségén eltávolítja.
39. Szerződő Felek rögzítik, hogy a fentiekben jelölt területeken a Haszonbérlő állatokat nem legeltethet.
40. Haszonbérlő kötelezettséget vállal arra, hogy a lábon álló fűtermés betakarításának időtartama alatt, a fűtermés betakarításával összefüggésben jogellenesen Haszonbérbe adónak vagy másnak okozott kárért felel és köteles azt megtéríteni.
41. Haszonbérlő tudomásul veszi, hogy Haszonbérbe adó jogosult a betakarítást és a rendeltetésszerű használatot ellenőrizni, amit tűrni köteles.
42. A Haszonbérbe adó a haszonbérletet azonnali hatállyal felmondhatja, ha a haszonbérlő:
* a haszonbérbe adó hozzájárulása nélkül a föld használatár átengedi harmadik személynek,
* a természetvédelmi szabályokat nem tartotta be
1. A magánszemély haszonbérlő azonnali hatállyal felmondhatja a haszonbérletet, ha egészségi állapota olyan mértékben romlik meg, vagy családi és életkörülményeiben olyan tartós változás következik be, amely a haszonbérletből eredő kötelezettségeinek teljesítését akadályozza.
2. A Haszonbérlő arra az évre, amelyben elemi csapás, vagy más rendkívüli esemény okából az átlagos termés kétharmada sem termett meg, méltányos, a terméskieséssel arányos haszonbérmérséklést, illetőleg haszonbér elengedést igényelhet. Erre irányuló igénylését köteles még a termés betakarítása előtt a haszonbérbe adóval közölni.
3. Haszonbérlő kijelenti, hogy a Fftv. 5. § 7. pontja alapján földművesnek minősül.
4. Haszonbérlő nyilatkozik, hogy az Fftv. 42. § (1) bekezdése alapján a föld használatát másnak nem engedi át, azt maga használja és annak során eleget tesz a földhasznosítási kötelezettségének.
5. Haszonbérlő nyilatkozik, hogy az Fftv. 42. § (3) bekezdése alapján nincs jogerősen megállapított és fennálló földhasználati díjtartozása.
6. Haszonbérlő kijelenti, hogy a szerződés tárgyát képező föld haszonbérbe vételével a már birtokomban lévő föld területnagysága nem haladja meg a Fftv. 16. §-ában foglalt 300 hektár nagyságú birtokmaximumot.
7. Haszonbérlő kijelenti, hogy az Fftv. 46. § (1) bekezdés c) pontja, valamint 46. § (3) bekezdés a) pontja alapján előhaszonbérleti jog illeti meg.
8. Jelen szerződésben nem szabályozott kérdésekben Szerződő Felek a Polgári Törvénykönyvről szóló 2013. évi V. törvény, valamint a mező- és erdőgazdasági földek forgalmáról szóló 2013. évi CXX törvény, valamint Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet rendelkezéseit tekintik irányadónak.

Jelen haszonbérleti szerződést a Szerződő Felek elolvasás után, mint akaratukkal mindenben megegyezőt, 7példányban, helybenhagyólag írták alá.

Kiskőrös, 2017.

Kiskőrös Város Önkormányzata,

mint haszonbérbe adó képviseletében:

 Domonyi László Suba János

 polgármester haszonbérlő

Ellenjegyzem: Pénzügyileg ellenjegyzem:

 dr. Turán Csaba Szlanka Pálné

 jegyző pénzügyi osztályvezető

Előttünk, mint tanúk előtt:

Név: Név:

Szig. sz.: Szig. sz.:

Lakcím: ...Lakcím:

 tanú tanú

**Melléklet**: 013/15., 013/16. hrsz-ú ingatlanok térképmásolata



